**Notă informativă la proiectul de Decizie**

**,,Cu privire la selectarea tronsoanelor de drum pentru includerea în programul guvernamental Drumuri Bune 2 pentru Moldova”**

|  |
| --- |
| * + - 1. Denumirea autorului şi, după caz, a participanţilor la elaborarea proiectului
 |
| Manager – şef al Î.M. ,,Servicii Comunal-Locative” Orhei, Veaceslav Zaporojan |
| 2. Condiţiile ce au impus elaborarea proiectului de act normativ şi finalităţile urmărite |
| Necesitatea elaborări proiectului şi adoptării Deciziei cu privire la selectarea tronsoanelor de drum pentru includerea în programul guvernamental ,,Drumuri Bune 2 pentru Moldova”, survine din iniţiativa Ministerului Economiei şi Infrastructurii al Republicii Moldova privind lansarea programului guvernamental în cadrul căruia este iniţiat procesul de colectare a propunerilor privind selectarea de drum care urmează a fi incluse în proiectul pentru anul 2019.Potrivit art.14 alin. (2), lit. f), art. 8 al Legii privind administraţia publică locală nr.436 - XVI din 28 decembrie 2006, art. 4 alin. (1), lit.d), al Legi privind descentralizarea administrative nr. 435 din 28.12.2006, art.5 alin. (3) al Legi drumurilor nr. 509 din 22.06.1995 .Administraţia Publică Locală avînd ca domeniu de activitate proiectarea, construcţia, întreţinere şi modernizarea drumurilor, podurilor, dar şi avînd solicitările locatarilor mun. Orhei, în colaborare cu Î.M. ,,Servicii Comunal-Locative” Orhei, care este delegată de gestionarea serviciului public de întreţinere şi reabilitare a infrastructurii căilor de comunicaţie din mun. Orhei, au indentificat sectoare de drum cu o lungime totală de 1 km şi o lăţime de 6 metri, formînd o suprafaţa totală de pînă la 6000m2 şi anume:- str. Dimo, cu lungimea de 500 metri şi lăţimea 4 metri, formând o suprafaţă de 2000 m2, cu profil transversal de tip II, valoare de diviz find 486607,71 lei (patru sute optzeci şi şase mii şase sute şapte lei 71 bani);- str. Sergiu Rădăuţanu cu lungimea de 400 metri şi lăţimea de 4 metri, formând o suprafaţă de 1600 m2 cu profil transversal de tip II, valoare de diviz find 424978,57 lei (patru sute douăzeci şi patru mii nouă sute şaptezeci şi opt lei 57 bani). - str. Valeriu Cupcea, cu lungimea de 342,86 metri şi lăţimea de 7 metri, formând o suprafaţă de 2400 m2, cu profil transversal de tip II.În contextul celor menţionate mai sus, solicităm să aprobaţi proiectul de decizie ,,cu privire la selectarea tronsoanelor de drum pentru includerea în programul guvernamental Drumuri Bune 2 pentru Moldova”, care survine din faptul îmbunătăţirii infrasturucturii mun. Orhei. |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene |
|  |
| 4. Principalele prevederi ale proiectului şi evidenţierea elementelor noi |
| Selectarea sectoarele de drum din mun. Orhei, care urmează a fi executate în anul 2019, în cadrul programului guvernamental ,, Drumuri Bune 2 pentru Moldova”, iniţiat de Ministerul Economiei şi Infrastructurii |
| 5. Fundamentarea economico-financiară |
| Aprobarea şi implementarea prevederilor acestui proiect de decizie nu necesită cheltuieli financiare suplimentare din bugetul APL. |
| 6. Modul de încorporare a actului în cadrul normativ în vigoare |
| Decizia Consiliului municipal Orhei,,Cu privire la selectarea tronsoanelor de drum pentru includerea în programul guvernamental Drumuri Bune 2 pentru Moldova” |
| 7. Avizarea şi consultarea publică a proiectului |
| Proiectul dat este supus dezbaterilor publice, fiind plasat pe pagina a primăriei mun. Orhei web orhei.md la compartimentul Proiecte de documente/ proiecte de decizii al Consiliului Municipal Orhei. |
| 8. Constatările expertizei anticorupţie |
| Nu este cazul |
| 9. Constatările expertizei de compatibilitate |
| Nu este cazul |
| 10. Constatările expertizei juridice |
| Proiectul a fost supus expertizei juridice pentru corespunderea normelor legislative, de către specialistul jurist din cadrul primăriei Orhei şi este avizat. |
| 11. Constatările altor expertize |
| Nu este cazul. |

Autor:

*Cu respect,*

**Manager – şef**

**Î.M. ,,Servicii Comunal-Locative” Orhei Veaceslav Zaporojan**